Leila Krogh
Leila Krogh er en dansk kunsthistoriker med en kandidatgrad (mag.art.) fra 1975. Leila Krogh blev i 1973 museumsinspektør ved J.F. Willumsens Museum. Som leder af museet 1977-2006 har hun arrangeret en lang række udstillinger, hvor moderne kunstnere er gået i dialog med Willumsens værker, og været medtilrettelægger af en højt profileret Willumsen-udstilling på Ordrupgaard og Orsay-museet i Paris (2006). Hun har tillige forestået en stor udvidelse af museumsbygningerne i Frederikssund, afsluttet i 2005. Leila Krogh har skrevet om Willumsen i mange sammenhæng, bl.a. bogen J.F. Willumsen – over grænser (2006). S.m. sin mand, Torben Krogh, skrev hun Willumsen og Hørup. Et politisk monument (1980). Leila Krogh modtog i 2007 både N.L. Høyen Medaljen og Danske Kunstkritikeres Pris.